CCXXXII.  Privilegia pro monasterio SS. Petri et Viti Calavenensi.   (Veronae, Jun. 13.) [UGHELLI,  Italia sacra,  V, 803.]
Author: Lucius III

LUCIUS episcopus, servus servorum Dei, dilectis filiis SIMEONI abbati monasterii SS. Petri et Viti de Calavena, ejusque fratribus, tam praesentibus quam futuris, regularem vitam professis in perpetuum.

Pia postulatio, etc. communimus. In primis siquidem statuentes ut ordo monasticus, qui secundum Deum et beati Benedicti Regulam in eodem monasterio noscitur institutus, perpetuis ibidem temporibus inviolabiliter observetur. Praeterea quascunque possessiones, quaecunque bona quae idem monasterium in praesentiarum, juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis. Locum ipsum in quo praefatum monasterium situm est, cum omnibus pertinentiis suis; capellam Sancti Faustini in castro Veronen., capellam S. Ambrosii in curia Mezzane, et cum rivo, et molendinis, et omnibus aliis suis pertinentiis, et capellam S. Nicolai in Colonia cum omnibus pertinentiis suis; capellam S. Andreae sitam in Illasio cum omnibus pertinentiis suis; capellam S. Vitalis sitam in Cuculo cum omnibus pertinentiis suis; curtem Coculi cum districto, et aliis pertinentiis suis. Quidquid juris et proprietatis habetis in curte Treniaci, et Marcemici, Centuli, Casali et Custnani; curiam Cosparini cum decimis, et aliis pertinentiis suis, et quidquid juris et proprietatis habetis in curia Illasii, et in curia Coloniolae, et Calderii, Porcili, Capitis Alponis, Sancti Joannis Adroviae, Mezzanae, Trezzolani, Coloniae et Cavaloni: ecclesiam S. Mariae in Insula Veronae; decimas Cosparini, Sorceti et Cesolini, decimas Calderii, et decimas quindecim capitum Casalvini in Treniaco Caseri et Cusnani; decimas Coculi, et decimas Cerredi, et deinde superius decimas totius alodii monasterii vestri. Sicut has decimas canonice possidetis, vobis, et monasterio vestro auctoritate apostolica confirmamus. Sane novalium vestrorum, quae propriis manibus vel sumptibus colitis, sive de nutrimentis animalium vestrorum nullus a vobis decimas exigere vel extorquere praesumat, liceatque vobis clericos et laicos, e saeculo fugientes, liberos, solutos ad conversionem recipere, et eos absque contradictione aliqua retinere. Prohibemus insuper ut nulli fratrum vestrorum post factam in eodem loco professionem fas sit absque abbatis sui licentia, nisi arctioris religionis obtentu, de eodem loco discedere; discedentem vero sine communium litterarum cautione nullus audeat retinere. Cum autem generale interdictum terrae fuerit, liceat vobis, clausis januis, non pulsatis campanis, exclusis excommunicatis et interdictis, suppressa voce divina officia celebrare. Decimas vero de propriis laboribus, seu etiam redditibus a vobis exigere vel accipere clericorum nemo praesumat: compositionem quoque quae inter vos et plebem de Cavalena super quibusdam decimis intercessit, sicut hinc inde recepta est et in scripturis publicis continetur, auctoritate apostolica confirmamus. Sepulturam praeterea ipsius monasterii liberam esse decernimus, ut eorum devotioni et extremae voluntati qui se illic sepelire deliberaverint, nisi forte excommunicati vel interdicti sint, nullus obsistat, salva tamen justitia illarum ecclesiarum, a quibus mortuorum corpora assumuntur. Obeunte vero te, nunc ejusdem loci abbate, vel tuorum quomodolibet successorum nullus ibi qualibet subreptionis astutia seu violentia praeponatur, nisi quem fratres communi consensu, vel fratrum pars consilii sanioris secundum Dei timorem, et B. Benedicti regulam providerint eligendum. Decernimus ergo, etc., salva sedis apostolicae auctoritate, et dioecesani episcopi canonica justitia. Si qua igitur, etc.Ego Melior presb card. SS. Joannis et Pauli tit. Ego Lucius Catholicae Ecclesiae episcopus Ego Theodinus Portuensis et S. Rufinae sedis episc. Ego Henricus Albanensis episc. Theobaldus Ostiensis, et Velletrensis episc. Ego Joannes presbyter card. tit. S. Marci. Ego Laborans presb. card. S. Mariae Transtib. Ego Pandulphus presb. card. tit. XII Apost. Ego Albinus presb. card. tit. S. Crucis in Jerusalem. Pamachii. Ego Adelardus tit. S. Marcelli presb. card. Ego Ardicio diac. card. S. Theodori. Ego Soffredus S. Mariae in Via Lata diac. card. Ego Rolandus S. Mariae in Porticu diac. card. Ego Petrus S. Nicolai in Carcere diac. card. Ego Pandulphus S. Georgii ad Velum Aureum diac. card. Datum Veronae, per manum Alberti S. R. E. presb. card. et cancellar., Idibus Junii, indict. III, Incarnationis Dominicae anno 1185, pontif. vero D. Lucii tertii PP. anno IV.